open-index/open-wikipedia-markdown huggingface dataset:
Château de Pierrefonds

**Château de Pierrefonds** je impozantný opevnený hrad postavený na konci 14. storočia, ktorý stojí vo francúzskej obci Pierrefonds, v departemente Oise, v regióne Hauts-de-France, severne od Paríža.

## História
Château de Pierrefonds sa nachádza v regióne Oise, severne od Paríža, a postavil ho na konci 14. storočia vojvoda Ľudovít Orleánsky, syn kráľa Karola V. Pôvodne bol postavený na kontrolu obchodných výmen medzi Flámskom a Burgundskom a o tri storočia neskôr zbúraný. Kým bola budova v troskách, Napoleon III zveril jej rekonštrukciu geniálnemu architektovi Eugèneovi Viollet-le-Ducovi, ktorý zreštauroval aj známe budovy ako Mont Saint-Michel či parížsku katedrálu Notre-Dame. Architekt sa pri obnove hradu inšpiroval stredovekom.

Zámok, ktorý je dominantou mesta, je obklopený parkom. Hrad má osem veží, ktoré sú pomenované po rytieroch. V niektorých detailoch dvora sú zobrazené sakrálne i profánne prvky, ale aj stredoveká fantasy literatúra.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* *Kapitán* (1960)
* *Pleins feux sur Stanislas* (1965)
* *Les Charlots kontra Drakula* (1980)exteriérové scény Drakulovho dúpäťa
* *Papy fait de la résistance* (1983)
* *Návštevníci 2: V chodbách času* (1998)

## Galéria

Súbor:Description du chateau de pierrefonds Figure 01.png|Plán areálu
Súbor:Picardie Pierrefonds1 tango7174.jpg|Model hradu
Súbor:Château de Pierrefonds vu depuis le Parc.jpg
Súbor:Château de Pierrefonds photo aérienne.JPG


## Referencie

## Iné projekty

## Externé odkazy
* Oficiálny web

Kategória:Hrady a zámky vo Francúzsku
Kategória:Stavby v departemente Oise
Kategória:Gotické stavby vo Francúzsku
Kategória:Kráľovské sídla vo Francúzsku
Kategória:Historické pamiatky vo Francúzsku
Magurka (vrch v Malej Fatre)

**Magurka** () je vrch v severnej polovici Malej Fatry, krajinnom celku Fatransko-tatranskej oblasti. Leží nad obcou Párnica, približne  západne od mesta Dolný Kubín.

## Poloha
Nachádza sa na severovýchodnom okraji Malej Fatry, v geomorfologickom podcelku Krivánska Fatra a v jej časti Osnica. Vrch leží v Žilinskom kraji, v okrese Dolný Kubín a na katastrálnom území obce Párnica. Najbližšími sídlami sú východne situovaná Párnica a Istebné, severným leží Zázrivá a južným Stankovany, Kraľovany a Šútovo.
 
## Opis
Magurka je súčasťou rázsochy Osnice (), ktorá vedie juhovýchodným smerom z oblasti sedla Medziholie v hlavnom hrebeni Malej Fatry. Severozápadné svahy klesajú do doliny Malá Lučivná, severovýchodné do údolia Zázrivky, ktorou voda z oblasti odteká do rieky Oravy. Menšími potokmi do Oravy steká nadbytočná voda aj z južne orientovaného úbočia. Oblasť je súčasťou Národného parku Malá Fatra a na vrchol nevedie značená turistická trasa. Na severnom úpätí a svahoch je lyžiarske stredisko Lučivná a na vrchole stojí telekomunikačný stožiar.

Severným smerom sa nachádza Lysica (), Hrčova Kečka (), Čierťaže () a Ostré (), západným Osnica (), Stoh (), Magura (), Steny (), Hromové (), Žobrák () a Suchý vrch (), južným Kykula (), Kopa (), Zadný Šíp () a Šíp () a východným dominuje Veľký Choč ().

### Výhľady
Vrchol pokrýva lesný porast, no na severe lúka lyžiarskej trate, ktorá umožňuje obmedzený rozhľad. Z vhodných miest je tak možné vidieť okolité vrcholy Malej Fatry, no tiež blízku Oravskú Maguru, Oravskú vrchovinu a Chočské vrchy, pri priaznivých podmienkach aj Skorušinské vrchy, Západné Tatry, Nízke Tatry a Veľkú Fatru.

## Prístup
* neznačeným chodníkom po lyžiarskej zjazdovke zo strediska Lučivná
* po  modro značenom chodníku (traverzom):
** od východu z Párnice 
** od severozápadu zo sedla Medziholie cez Osnicu ()

## Referencie

## Pozri aj
* Krivánska Fatra
* Osnica
* Zoznam vrcholov v Malej Fatre

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy v Malej Fatre
Kategória:Vrchy v okrese Dolný Kubín
Kategória:Párnica
Výstroj

**Výstroj** alebo **vystrojenie** môže byť:
* všeobecne súhrn predmetov na vykonávanie istej (špeciálnej) činnosti
* prístroje v lietadlách, pozri výstroj lietadiel
* technické vybavenie potrebné pri potápaní, pozri potápačský výstroj
* vojenské vybavenie, pozri výzbroj a výstroj
Château de Roquetaillade

**Château de Roquetaillade** je hrad nachádzajúci sa v obci Mazères, medzi Sauternes a Bazas neďaleko Bordeaux. Roquetaillade je od roku 1976 zapísaný ako historická pamiatka francúzskeho ministerstva kultúry.

## História
Château de Roquetaillade je obranný hrad, ktorého korene siahajú až do praveku. Názov Roquetaillade znamená „vytesaný zo skaly“ a jaskyne pod týmto miestom boli domovom troglodytov. Prvé zemné a drevené opevnenia postavil Karol Veľký na svojej ceste do Pyrenejí. Z tohto starého hradu nezostalo nič, len impozantné ruiny.

V roku 1306 postavil kardinál de la Mothe, synovec pápeža Klementa VI., s povolením anglického kráľa Eduarda I. druhú pevnosť (le Château Neuf), štvorcového pôdorysu so šiestimi vežami a centrálnou pevnosťou. Túto štruktúru obnovil architekt Viollet-le-Duc a jeden z jeho žiakov Duthoit v rokoch 1850 až 1870. Výnimočnú výzdobu interiéru s vybavením a maľbami vytvoril Viollet-le-Duc a sú uvedené ako francúzske dedičstvo.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* *[[Fantomas kontra Scotland Yard]]* (1967)
* *Doktor Popaul* (1972)
* *Les Séducteurs* (1980)
* *Bratstvo vlkov* (2001)

## Galéria

Súbor:Château de Roquetaillade (Gironde, France).JPG
Súbor:Mazères Château-1845.png
Súbor:Castle Roquetaillade (20862482843).jpg
Súbor:Projet de chambre par Viollet-le-Duc, château de Roquetaillade.jpg


## Referencie

## Iné projekty

## Externé odkazy
* Oficiálny web

Kategória:Hrady a zámky vo Francúzsku
Kategória:Stavby v departemente Gironde
Kategória:Architektúra z 1306
Emília Chovanová

**Emília Chovanová** (* 5. november 1876, Slovenský Komlóš, Rakúsko-Uhorsko† 1948 ?, Slovenský Komlóš) bola priateľka Milana Rastislava Štefánika. Narodila sa do rodiny evanjelického farára dolnozemských Slovákov v Slovenskom Komlóši.

Milan Rastislav Štefánik študoval v rokoch 18941898 na gymnáziu v Sarvaši a Emília bola neter vtedajšieho riaditeľa Karola Chovana. Pracovala na pošte v Ambrózke, kde sa s ňou Štefánik zoznámil. Prechovával k nej lásku, ona však jeho lásku neopätovala. Štefánik na ňu nikdy nezabudol a písal jej listy z celého sveta. Ani ona na Štefánika nezabudla, poslednýkrát položila na Bradlo kyticu ruží 4. augusta 1948. Nevydala sa do konca života.

## Výskyt v kultúre
Emília bola zobrazená ako partnerka Štefánika v niektorých literárny dielach o tomto štátnikovi:

* *M. R. Štefánik* (2019) balet, réžia: Ondrej Šoth
* *Cesta do nemožna* (2019) film, réžia: Noro Držiak

## Referencie

Kategória:Narodenia v 1876
Kategória:Narodenia 5. novembra
Kategória:Úmrtia v 1948
Kategória:Milan Rastislav Štefánik
Kategória:Slováci v Maďarsku
Kategória:Osobnosti zo Slovenského Komlóša
Brett Goldstein

**Brett Goldstein** (* 17. júl 1980, Londýn, Anglicko) je anglický herec, komik, scenárista, producent a moderátor podcastov. Je známy z televízneho seriálu *[[Ted Lasso]]* (2020 – 2023).

## Detstvo a mladosť
Brett Goldstein sa narodil 17. júla 1980 v Suttone v Spojenom kráľovstve v britsko-židovskej rodine. Vzdelanie získal na prestížnej Sevenoaks School, jednej z najstarších a najdrahších nezávislých škôl v krajine. Po ukončení školy študoval na Univerzite vo Warwicku, kde získal titul z kinematografie. Po vysokej škole sa na krátky čas presťahoval do španielskej Marbelly, kde pracoval v striptízovom klube, ktorý vlastnil jeho otec. Túto skúsenosť neskôr využil ako základ pre svoje stand-up komediálne predstavenie s názvom „Brett Goldstein vyrastal v striptízovom klube“, ktoré predviedol aj na Edinburghskom festivale.

## Kariéra
Goldstein sa stal známym najmä vďaka svojim úlohám v britských televíznych sitkomoch. V roku 2015 napísal scenár a zahral si hlavnú úlohu vo filme *SuperBob*, komediálnom príbehu o superhrdinovi. Na základe úspechu tohto filmu spolu s herečkou Catherine Tate vytvoril spin-off k jej populárnej britskej šou „Catherine Tate Show“ o jej ikonickej postave Joannie „Nanny“ Taylor. Goldstein tiež absolvoval britské turné so svojimi štyrmi sólovými stand-up vystúpeniami.

V roku 2016 získal prestížnu cenu BIFA za najlepšiu vedľajšiu mužskú rolu vo filme *Adult Life Skills* po boku herečky Jodie Whittaker. S Whittakerovou si neskôr opäť zahral v jednej epizóde televízneho seriálu *Doctor Who*. V tom istom roku začal moderovať svoj vlastný podcast *Films to Be Buried With*, v ktorom si pozýva hostí, aby diskutovali o filmoch, ktoré mali významný vplyv na ich životy.

V roku 2020 ho televízny producent Bill Lawrence najal ako scenáristu pre nový komediálny seriál *[[Ted Lasso]]*, ktorý sa vysielal na Apple TV+ a kde hlavnú úlohu stvárnil Jason Sudeikis. Goldstein si neskôr v televíznom seriáli aj zahral. Za svoj herecký výkon v seriáli bol dvakrát po sebe ocenený cenou Emmy za najlepšieho herca vo vedľajšej úlohe v komediálnom seriáli.

V roku 2022 Brett Goldstein podpísal viacročnú zmluvu so spoločnosťou Warner Bros. Television, ktorá mu zabezpečila ďalšie významné projekty. V tom istom roku si zahral postavu boha Herkula v scéne po titulkoch vo filme „Thor: Láska a hrom“ z Marvel Cinematic Universe, kde si zahral po boku hercov ako Chris Hemsworth, Natalie Portman, Christian Bale, Tessa Thompson, Taika Waititi či Pom Klementieff.

## Iné projekty

## Externé odkazy
* 
* 

## Zdroj

Kategória:Anglickí filmoví herci
Kategória:Anglickí divadelní herci
Kategória:Anglickí televízni herci
Kategória:Anglickí dabingoví herci
Kategória:Anglickí moderátori
Kategória:Anglické osobnosti židovského pôvodu
Kategória:Osobnosti z Londýna
Leonard Friend

**Leonard Friend** je hudobný pseudonym pod ktorým vystupuje hudobník, skladateľ a producent **Alex Feder**.

Bol autorom piesní, spevákom a gitaristom skupiny The XYZ Affair. Po zániku svojej predchádzajúcej skupiny sa presťahoval z Brooklynu do Los Angeles a začal nahrávať ako „Leonard Friend“. Jeho hudba bola opísaná ako zmes LCD Soundsystem a Justina Timberlakea.

Jeho prvým albumom bolo *Lynyrd Frynd* EP s hlavným singlom „Serious Music“.

V roku 2013 vydal remix skladby Justina Timberlakea „Suit & Tie“.

V roku 2024 sa stal hlavným gitaristom reformovanej skupiny Linkin Park, kde nahradil zakladajúceho člena Brada Delsona, ktorý sa rozhodol z turné odísť. Prvýkrát vystúpil s Linkin Park 5. septembra.

## Diskografia
;XYZ affair

* *Good To Know (But Hard To Tell)* - EP (2003)
* *A Few More Published Studies* - (2006)
* *Trials* - Digi EP (2008)

;Leonard Friend / Alex Feder

* *Lynyrd Frynd* - EP (2013)
* *LXLF* - EP (2013)
* *+1* - EP (2015)

## Referencie

Kategória:Hudobní producenti USA
Kategória:Hudobní skladatelia USA
Kategória:Gitaristi USA
Kategória:Pseudonymy
Kategória:Osoby s neistým dátumom narodenia
Prima Love SK

**Prima Love SK** je  súkromná slovenská televízna stanica. Prevádzkovateľom je česká spoločnosť FTV Prima, spol s.r.o. Je to slovenská verzia českej stanice Prima Love. Vysielať začala 1. novembra 2024. Stanica má rovnakú dostupnosť ako jej česká verzia.

## Sesterské stanice

* Prima
* Prima COOL
* Prima COOL SK
* Prima Love
* Prima Max
* Prima KRIMI
* Prima SK
* Prima Zoom
* CNN Prima News
* Prima Star
* Prima Show

Kategória:Televízne stanice na Slovensku
József Demmel

**József Demmel** (* 1982, Budapešť) je maďarský historik, slovakista, zaoberajúci sa dejinami slovensko-maďarských vzťahov a slovenských dejín v 19. storočí so zameraním sa na postavu Ľudovíta Štúra. Je vedeckým pracovníkom Historického ústavu SAV v Bratislave a Stredoeurópskeho inštitútu Národnej univerzity verejných služieb Výskumného centra Józsefa Eötvösa v Budapešti.

## Životopis
Vyštudoval históriu na Univerzite Loránda Eötvösa a študoval aj slovenčinu. Je pracovníkom slovenskej samosprávy župného mesta Békešská Čaba.

V rokoch 20062008 bol redaktorom časopisu *Sic Itur ad Astra*. Zodpovedný redaktor slovensko-maďarského historického časopisu *Kor/ridor*. Je vedeckým pracovníkom Výskumného ústavu Slovákov v Maďarsku.

## Diela v slovenčine
* 2015: 
* 2016: 
* 2020: 
* 2024: 

## Ocenenia
* 2025: Cena Dominika Tatarku za knihu *Mladý Štefánik: Uhorské roky Milana Rastislava Štefánika od narodenia po maturitu 1880 – 1898* 

## Referencie

## Externé odkazy
* 

Kategória:Osobnosti z Budapešti
Kategória:Maďarskí historici
Kategória:Maďarskí slovakisti
Kategória:Pracovníci Slovenskej akadémie vied
Kategória:Laureáti Ceny Dominika Tatarku
Kategória:Absolventi Univerzity Loránda Eötvösa
2024 PT5

**** je malý blízkozemský objekt s priemerom približne 10 metrov a absolútnou magnitúdou 27,6. Objavený bol systémom ATLAS v  Južnej Afrike 7. augusta 2024. Obieha okolo Slnka ale od 29. septembra do 25. novembra sa stane dočasným mesiacom Zeme.

## Referencie

Kategória:Skupina Apollo
Kategória:Blízkozemské planétky
Kategória:Astronomické objekty objavené v roku 2024
Zadný Šíp

**Zadný Šíp** () je vrch na severe Veľkej Fatry, krajinnom celku Fatransko-tatranskej oblasti. Leží nad obcou Stankovany, približne  juhozápadne od mesta Dolný Kubín.

## Poloha
Nachádza sa na severnom okraji Veľkej Fatry, v geomorfologickom podcelku Šípska Fatra. Vrch leží v Žilinskom kraji, na pomedzí okresov Dolný Kubín a Ružomberok a zasahuje na katastrálne územie obcí Žaškov a Stankovany. Najbližšími sídlami sú južne situované Stankovany, juhozápadne Kraľovany, severne Párnica a východne Žaškov.
 
## Opis
Zadný Šíp je súčasťou masívu Šípa (), ktorý je na severe a západe vymedzený údolím rieky Oravy a na juhu údolím Váhu. Východne ležiacu, o niečo vyššiu dominantu tejto časti pohoria, oddeľuje sedlo. Severným smerom sa zvažujúce svahy odvodňujú prítoky rieky Oravy, voda z južných svahov steká do Váhu. Oblasť je súčasťou ochranného pásma Národného parku Malá Fatra a zároveň patrí do národnej prírodnej rezervácie Šíp. Na vrchol vedie značená turistická trasa.

Severným smerom sa nachádza Lysica (), Magurka (), Magura (), Osnica () a Stoh (), západným Steny (), Hromové (), Chleb (), Suchý vrch () a Malý Kriváň (), južným Kopa (), Kútnikov kopec () a Vtáčnik () a východným Ostré (), Šíp () a Žaškovský Šíp ().

### Výhľady
Vrchol pokrýva lesný porast, no skalný terén ponúka niekoľko vhodných vyhliadok, ktoré umožňujú obmedzený rozhľad. Z vhodných miest je tak možné vidieť okolité vrcholy Veľkej Fatry, no tiež Malú Fatru, Oravskú Maguru, Oravskú vrchovinu a Chočské vrchy, pri priaznivých podmienkach aj Skorušinské vrchy, Západné Tatry, Nízke Tatry a Turčiansku kotlinu.

## Prístup
* po  žlto značenom chodníku:
** od severozápadu z rázc. Dierová cez Podšíp
** od juhu zo Stankovian cez Žaškovské sedlo a Šíp () 
* po  zelenej značke zo Stankovian cez Podšíp

## Referencie

## Pozri aj
* Šípska Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy vo Veľkej Fatre
Kategória:Vrchy v okrese Dolný Kubín
Kategória:Vrchy v okrese Ružomberok
Kategória:Žaškov
Kategória:Stankovany
Brat (album)

***Brat*** je šiesty štúdiový album anglickej speváčky Charli XCX, vydaný prostredníctvom hudobného vydavateľstva Atlantic Records 7. júna 2024. Má evokovať atmosféru ilegálnych londýnskych rave parties, ktoré speváčka navštevovala v mladosti.

Tri dni po vydaní nasledovala deluxe verzia albumu s názvom *Brat and It's the Same but There's Three More Songs So It's Not* s troma novými piesňami: „Hello Goodbye“, „Guess“ a „Spring Breakers“. Pieseň „Guess“ sa v auguste 2024 dočkala ďalšej verzie so speváčkou Billie Eilish.

*Brat* sa stretol so širokým ohlasom kritikov. Komerčne debutoval na druhom mieste britského rebríčka albumov a dostal sa do prvej desiatky v ďalších 12 krajinách vrátane Spojených štátov, kde debutoval na treťom mieste, čo je zatiaľ najvyššie umiestnenie albumu Charli XCX. Podľa Metacritic ide o najvyššie hodnotený album roku 2024 a 16. najlepšie hodnotený album všetkých čias od augusta 2024. V júli 2024 bol album nominovaný na Mercury Prize.

## Internetový trend
Jednoduchý obal albumu, znázorňujúci čierny nápis „brat“ na limetkovo zelenom pozadí, sa stal čoskoro po vydaní virálnym, rovnako ako výraz „brat summer“. Používatelia sociálnych sietí začali vytvárať veľké množstvo obsahu využívajúce rovnaký font a farbu, ako je na obale albumu.

## Využitie politickými subjektami
Motív albumu využila britská *[[Zelená strana Anglicka a Walesu]] (*Green Party of England and Wales*), kedy na sociálnych sieťach pomocou dizajnu s rovnakým fontom a farbou chcela motivovať voličov, aby dorazili k [[Všeobecné voľby v Spojenom kráľovstve v roku 2024|všeobecným voľbám]]. V kampani k [[Prezidentské voľby v USA v roku 2024|prezidentským voľbám v USA]] dizajn tiež využila kandidátka [[Demokratická strana (USA)|Demokratickej strany]] [[Kamala Harrisová]] po tom, čo ju speváčka na sociálnej sieti [[Twitter|X]] označila za „brat“.

== Zoznam skladieb ==



== Galéria ==
<gallery>
Bratwurst (brat).png|Humorná grafika zobrazujúca [[Klobása|klobásu]] ([[Nemčina|nemecky]] *Bratwurst*) vo vizuálnom štýle albumu
Vote Green (Brat).png|„Vote green“, súčasť volebnej kampane britskej Zelenej strany
Kamala HQ Twitter Header.png|Banner Kamala HQ
</gallery>

== Referencie ==


== Externé odkazy ==
* [https://www.discogs.com//master/3505440-Charli-XCX-Brat *Charli XCX – Brat''] na Discogs

## Zdroj

Kategória:Hudobné albumy z 2024
Tibo InShape

**Thibaud Delapart**, známy ako **Tibo InShape** (* 19. január 1992, Toulouse) je francúzsky youtuber, kulturista a podnikateľ. Do povedomia sa dostal ako športovec špecializujúci sa na oblasť kulturistiky.

## Životopis
Ako študent na Toulouse Business School začal Thibaud Delapart počas posledného ročníka štúdia publikovať kulturistické videá na platforme YouTube pod pseudonymom Tibo InShape. Svoje publikum si získal, keď do svojich rád o kulturistike pridával aj humor. Svoje renomé si vybudoval vďaka sociálnym sieťam a rýchlo si získal milióny odberateľov, čím sa z neho stala športová hviezda. V roku 2015 mu jeho úspech na internete umožnil spustiť online značku oblečenia. Ako kulturista sa v jednom zo svojich videí priznal k svojej závislosti na cvičení. Viazaný zmluvou s YouTube bol nominovaný časopisom *Libération* ako jeden z desiatich najvplyvnejších francúzskych účtov roku 2016.

Väčšinu svojich prvých videí nakrúcal vo skromnejších podmienkach, no jeho neskoršia sláva mu teraz umožňuje nakrúcať na rôznych miestach a organizovať stretnutia s viacerými osobnosťami, ako sú Christophe Lemaitre, Maïva Hamadouche či Esteban Ocon. V decembri 2017 ho program *Quotidien* označil za „Youtubera roka 2017“. Každé z jeho videí malo v priemere milión videní. Otvoril posilňovňu v septembri 2017. V rokoch 2017 až 2019 vytvoril mnoho náučných videí propagujúcich francúzsku armádu, francúzske námorníctvo, políciu, správu väzníc a tiež službu National Universl.

## YouTube kanál
Pri 25 300 000 odberateľoch bol 386. najodoberanejším YouTube kanálom.

## Referencie

## Iné projekty

## Externé odkazy
* Oficiálny web
* 

## Zdroj

Kategória:Francúzski youtuberi
Kategória:Francúzski tréneri
Kategória:Osobnosti z Toulouse
Kniha Zákona

**Liber AL vel Legis**, bežne známa aj ako **Kniha Zákona**, je ústredný svätý text náboženstva či duchovnej filozofie thelémy, napísaný Aleisterom Crowleym v dňoch 8. až 10. apríla 1904 v Káhire. Crowley tvrdil, že knihu napísal počas duchovnej skúsenosti, kedy mu ju diktovala duchovná bytosť menom Aiwass, ktorú neskôr stotožnil so svojím „svätým anjelom strážcom“. Jednou z najdôležitejších proklamácií Kniha Zákona je ústredný thelémsky axióm: „*Rob, čo ty chceš, nech je celý Zákon*“, čo sa obvykle vykladá ako výzva k plnému uskutočneniu svetského aj duchovného potenciálu, teda nie ako výzva k svojvôli.

Crowley sa v dobe nadiktovania zdržiaval v Káhire v rámci svadobnej cesty so svojou manželkou Rose (za slobodna Kelleyovou), ktorú si vzal rok predtým. Práve ona mu v stave tranzu odovzdala príkaz, aby každý deň od 8. do 10. apríla 1904 čakal v „chráme“, ktorý si zriadili v prenajatom byte, kde mu napoludnie presne od dvanástej do prvej hodiny bude diktovaný text. Aiwass každý deň tlmočil slová iného (pôvodne egyptského) božstva, konkrétne Nuit, Hadita a Ra-Hoor-Khuita. Kniha Zákona zároveň vyhlasuje, že nastal Nový eón, ktorému vládne boh Horus a je vekom „Korunovaného a Dobývajúceho Dieťaťa“, kedy sa duchovné uskutočnenie bude dosahovať najmä prostredníctvom slobody a radosti; tento vek nahradzuje starý eón Osirida, umierajúceho boha, v ktorom sa duchovné uskutočnenie dosahovalo najmä odriekaním.

Thelémiti (stúpenci thelémy) nemajú povinnosť chápať zmienené božstvá ako objektívne existujúce entity, ale môžu ich ponímať ako symbolické princípy, ktoré sa personifikovali počas Crowleyho duchovnej skúsenosti. Slovami Israela Regardieho:„V skutočnosti nie je dôležité, či mu Knihu Zákona nadiktovala mimoľudská entita menom Aiwass, alebo či je táto kniha dielom tvorivých hlbín Aleistera Crowleyho. Knihu sa proste podarilo napísať. Stala sa hlásateľom zeitgeistu a zachytila bytostnú povahu našich čias tak výstižným spôsobom, akým sa to dodnes žiadnej inej knihe nepodarilo.“Knihu Zákona za svoj ústredný spis považujú tiež thelémske rády Ordo Templi Orientis a A∴A∴.

## Referencie

## Externé odkazy
* Kniha Zákona (slovenský preklad)
* Kniha Zákona (anglický originál)

Kategória:Náboženské literárne diela
Kategória:Theléma
Kategória:Knihy z 1904
15 23

***15 23*** je debutové EP slovenského speváka Alana Murina, ktoré bolo vydané 23. júla 2019 prostredníctvom hudobného vydavateľstva Trueself Records v digitálnej podobe. *15 23* je prvým z trilógie EP. Nahrávka obsahuje tri skladby.

## Zoznam skladieb

## Výroba albumu
* Charlie Leslie, Alan Murin – producent
* Alan Murin, Charlie Leslie – hudba
* Alan Murin – texty piesní

## Referencie

## Externé odkazy
* ''Alan Murin – 15 23'' na Discogs

Kategória:EP Alana Murina
Kategória:EP z 2019
Moo Deng

náhľad|Moo Deng dvíhaná chovateľom.

**Moo Deng** (thajsky: หมูเด้ง /mu deng/), je samička hrošíka liberijského (*Choeropsis liberiensis*), ktorá sa v septembri 2024 stala internetovým virálnym hitom vďaka videám na TikToku. Časopis Time dokonca označil Moo Deng za „legendu“ a „ikonu“.

## Pôvod
Moo Deng sa narodila 10. júla 2024 v Khao Kheow Open Zoo rodičom Jonahovi a Tony. Moo je už ich siedme mláďa. Jej meno bolo vybrané prostredníctvom verejnej ankety, v ktorej viac ako 20 tisíc ľudí hlasovalo za „Moo Deng“, čo v preklade znamená „skákajúce prasiatko“.

## Online popularita
náhľad|Správy o Moo Deng v thajčine v septembri 2024.
Khao Kheow Open Zoo zverejnila obrázky svojich hrošíkov na svojej oficiálnej facebookovej a TikTokovej stránke a Moo Deng sa rýchlo stala obľúbenou medzi fanúšikmi. Moo Deng je známá ako hravejšia a energickejšia ako iné hrošíky. V reakcii na jej vzrastajúcu popularitu zoologická záhrada oznámila, že bude predávať oblečenie a iný tovar s podobizňou Moo Deng. Aj iné spoločnosti začali tiež vyrábať produkty spojené s Moo Deng, napríklad jedna cukráreň, ktorá vytvorila realistickú tortu v tvare hrošíka. Okrem toho kozmetický obchod Sephora zverejnil návod na líčenie inšpirovaný Moo Deng.

## Obťažovanie návštevníkmi
Pre online popularitu Moo Deng sa počet návštevníkov zoo začiatkom septembra 2024 zdvojnásobil. Niektorí návštevníci obťažovali Moo Deng tak, že ju špliechali vodou a hádzali po nej predmety, aby ju prebudili. V dôsledku toho Khao Kheow Open Zoo nainštalovala okolo jej výbehu bezpečnostné kamery a riaditeľ zoo hrozil podniknutím právnych krokov proti návštevníkom, ktorí ju obťažovali. Obťažovanie Moo Deng návštevníkmi ZOO bolo odsúdené online. Okrem toho zoologická záhrada zaviedla päťminútový časový limit pre návštevníkov, aby sa tak vyhovelo veľkému počtu fanúšikov, ktorí chcú na vlastné oči vidieť Moo Deng.

## Referencie

Kategória:Slávne zvieratá
Kategória:Internetové mémy
Brighton Pier

**Brighton Pier** alebo **Brighton Palace Pier** je multifunkčné mólo v Brightone v Anglicku, ktoré sa nachádza v centre mesta oproti ceste Old Steine. Bolo založené v roku 1899 a išlo o tretie mólo, ktoré bolo postavené v Brightone po Royal Suspension Chain Pier a West Pier. Mólo je dlhé cez 500 metrov.

## História
Brighton Palace Pier navrhol a postavil architekt R. St George Moore. Práce boli väčšinou ukončené začiatkom roku 1899 a oficiálne bol otvorený 20. mája toho roku. Po otvorení v roku 1899 sa mólo okamžite stalo jednou z najobľúbenejších pamiatok v Brightone a dodnes sa považuje za jednu z najnavštevovanejších atrakcií mimo Londýna s viac ako 4,5 miliónmi návštevníkov ročne (od roku 2017).

Brightonské mólo bolo tretím mólom v Brightone. Prvé bolo mólo Royal Suspension Chain Pier – postavené v roku 1823, väčšinou sa využívalo pre osobné lode, no malo niekoľko obchodov so suvenírmi a zábavných stánkov. Mólo Royal Suspension Chain Pier bolo zničené počas búrky v roku 1896. West Pier bolo druhé – postavené v roku 1866, zatvorené v roku 1975 a zničené požiarom v roku 2003.

Pôvodne bol navrhnutý tak, aby pripomínal zábavné budovy v Európe. Koncertná sála Brighton Pier bola otvorená v roku 1907. V roku 1911 boli čitárne premenené na divadlo. Divadlo zostalo v prevádzke až do roku 1973, kedy sa počas búrky poškodilo. Divadlo bolo odstránené v roku 1986 a na mieste boli inštalované zábavné atrakcie, ktoré zostali dodnes.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* *Oh! What a Lovely War* (1969)
* *Náhradník* (1975)

## Galéria

Súbor:Brighton Pier late at night (5545955407).jpg|Nočný pohľad na mólo Brighton Pier.
Súbor:Brighton (Finest Pier in The World).jpg
Súbor:Brighton Pier (14332316493).jpg
Súbor:Brighton Pier, Brighton, East Sussex, England-2Oct2011 (1).jpg
Súbor:Breakwater at Brighton Pier - geograph.org.uk - 2371505.jpg


## Referencie

## Iné projekty

## Externé odkazy
* Oficiálny web

Kategória:Móla v Sussexe
Kategória:Zábavné parky v Spojenom kráľovstve
Kategória:Architektúra z 1899
Ever Púček

náhľad|Pamätná tabula umiestená na Pantheone osobností Sučian
Akad. mal. **Ever Púček** (* 21. december 1931, Vrútky – † 19. september 2024) bol slovenský maliar, ilustrátor, grafik a grafický dizajnér. Okrem kresby a maľby v komornom a monumentálnom formáte sa venoval aj filmovej plagátovej tvorbe.

## Životopis
Absolvoval Strednú umeleckú školu v Karlových Varoch a Vysokú školu umeleckopriemyselnú v Prahe.

Na výtvarnú scénu vstúpil koncom 50. rokov v rámci Skupiny Mikuláša Galandu (Galandovci), s ktorými ako hosť vystupoval, počnúc ich prvou výstavou v roku 1957 v Žiline.

Od roku 1964 žil a tvoril v Bratislave. Bol členom Zväzu slovenských výtvarných umelcov, pôsobil aj v jeho orgánoch.

Ťažiskom jeho tvorby bola komorná maľba a kresba. Často sa venoval ľudovým motívom, maľbám dedinských strašiakov, moren a drakov, ale aj mestským témam, hradom, zvieratám, vtákom. *„To všetko v jedinečnej autorskej štylizácii, skladbe kolore, poetike a fantázii, hravosti a magickej pôsobnosti umenia slobodnej imaginácie, blízkej veľkým majstrom moderny, ako boli [[Joan Miró|J. Miró]], [[Paul Klee|P. Klee]], aj náš [[Ľudovít Fulla]].“*

## Ocenenia
* viacero ocenení za filmovú plagátovú tvorbu v Moskve, Karlových Varoch a Lugane
* 2011: čestné občianstvo obce Sučany za významné zásluhy o rozvoj kultúry v oblasti výtvarného umenia

## Referencie

## Literatúra
* 

## Externé odkazy
* 

Kategória:Osobnosti z Vrútok
Kategória:Slovenskí maliari
Kategória:Slovenskí ilustrátori
Kategória:Slovenskí grafici
Kategória:Slovenskí grafickí dizajnéri
Kategória:Absolventi Vysokej školy umeleckopriemyselnej v Prahe
Žaškovský Šíp

**Žaškovský Šíp** () je vrch na severe Veľkej Fatry, krajinnom celku Fatransko-tatranskej oblasti. Leží nad obcou Žaškov, približne  (juho)západne od mesta Dolný Kubín.

## Poloha
Nachádza sa na severnom okraji Veľkej Fatry, v geomorfologickom podcelku Šípska Fatra. Vrch leží v Žilinskom kraji, v okrese Dolný Kubín a na katastrálnom území obce Žaškov. Najbližšími sídlami sú na východnom úpätí situovaný Žaškov a severne ležiaca Párnica, juhozápadne sa nachádzajú Kraľovany a južne Stankovany.
 
## Opis
Žaškovský Šíp je súčasťou masívu Šípa (), od centrálnej časti pohoria oddeleného údolím rieky Váh. Je najsevernejším vrcholom Veľkej Fatry a jeho severné svahy končia na brehu rieky Oravy, kde nadväzuje Malá Fatra a Oravská vrchovina. Juhozápadne sa nachádza sedlom oddelený dominantný vrch Šíp (). Niektoré mapy uvádzajú vrchol na južnejšom,  vysokom pahorku, na iných je zasa pri správnej kóte uvedená výška  Západné a severné svahy odvodňujú krátke prítoky rieky Oravy, voda z juhovýchodných častí steká do Žaškovského potoka. Oblasť je súčasťou ochranného pásma Národného parku Malá Fatra a na vrchol nevedie značená turistická trasa.

Severným smerom sa nachádza Minčol (), Lysica (), Magurka (), Magura (), Osnica () a Veľký Rozsutec (), západným leží Stoh (), Steny (), Hromové (), Chleb (), Suchý vrch (), Malý Kriváň () a Zadný Šíp (), južným Kopa (), Šíp (), Kútnikov kopec (), Vtáčnik (), Ostré () a Kečky () a východným Malý () a Veľký Choč (), Holica (), Zemiansky diel () a Kuzmínovo ().

### Výhľady
Vrchol pokrýva súvislý lesný porast, ktorý neumožňuje rozhľad. Z vhodných miest je však možné vidieť okolité vrcholy Veľkej Fatry, no tiež Malú Fatru, Oravskú Maguru, Veličniansku kotlinu, Oravskú vrchovinu a Chočské vrchy, pri priaznivých podmienkach aj Skorušinské vrchy, Západné Tatry a Nízke Tatry.

## Prístup
Na vrchol nevedie značená turistická trasa, preto prístup je možný lesnými chodníkmi zo Žaškova, príp. po hrebeni zo Šípa ().

## Referencie

## Pozri aj
* Šípska Fatra
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy pod 1000 metrov na Slovensku
Kategória:Vrchy vo Veľkej Fatre
Kategória:Vrchy v okrese Dolný Kubín
Kategória:Žaškov
Menièrova choroba

[thumb|Schéma [vnútorné ucho|vnútorného ucha]]

**Menièrova choroba** alebo **Menièrov syndróm** je ochorenie vnútorného ucha, ktoré sa vyznačuje potenciálne závažnými a invalidizujúcimi epizódami závratov, hučaním v ušiach, stratou sluchu a pocitom plnosti v uchu. Na začiatku je zvyčajne postihnuté len jedno ucho, ale časom sa môže vyskytnúť postihnutie oboch uší. Epizódy zvyčajne trvajú od 20 minút do niekoľkých hodín. Čas medzi jednotlivými epizódami sa líši. Strata sluchu a zvonenie v ušiach sa časom môžu stať stálymi.

Príčina Menièrovej choroby nie je jasná, ale pravdepodobne zahŕňa genetické faktory aj faktory prostredia. Existuje viacero teórií, prečo k nej dochádza, vrátane zúženia ciev, vírusových infekcií a autoimunitných reakcií. Približne 10 % prípadov sa vyskytuje v rodinách. Predpokladá sa, že príznaky vznikajú v dôsledku zvýšeného hromadenia tekutiny v labyrinte vnútorného ucha. Diagnostika sa zakladá na príznakoch a vyšetrení sluchu. Medzi ďalšie stavy, ktoré môžu mať podobné príznaky, patrí vestibulárna migréna a prechodný ischemický záchvat.

Liečba nie je známa. Záchvaty sa často liečia liekmi, ktoré pomáhajú pri nevoľnosti a úzkosti. Opatrenia na prevenciu záchvatov sú celkovo nedostatočne podložené dôkazmi. Možno vyskúšať diétu s nízkym obsahom soli, diuretiká a kortikosteroidy. Fyzikálna terapia môže pomôcť pri rovnováhe a poradenstvo pri úzkosti. Ak iné opatrenia nie sú účinné, možno skúsiť aj injekcie do ucha alebo chirurgický zákrok, ktoré sú však spojené s rizikami. Používanie tympanostomických trubíc (ventilačných trubíc) na zlepšenie závratov a sluchu u ľudí s Menièrovým syndrómom nie je podložené jednoznačnými dôkazmi.

Chorobu identifikoval začiatkom 19. storočia francúzsky lekár Prosper Menière. Postihuje 0,3 až 1,9 z 1 000 ľudí. Zvyčajne sa začína u ľudí vo veku 40 až 60 rokov. Ženy sú postihnuté častejšie ako muži. Po 5 až 15 rokoch trvania príznakov sa epizódy vertiga niekedy zastavia a človeku zostáva strata rovnováhy, slabý sluch v postihnutom uchu a zvonenie alebo iné zvuky v postihnutom uchu alebo ušiach.

Menièrovou chorobou trpel napríklad americký džezový gitarista Les Paul, americký astronaut Alan Shepard, prvý Američan, ktorý letel do vesmíru, česko-slovenský prezident Edvard Beneš, nemecký spisovateľ Erich Maria Remarque a možno aj anglo-írsky satirik Jonathan Swift, anglický prírodovedec Charles Darwin, holandský maliar Vincent van Gogh, americká herečka a modelka Marilyn Monroe alebo rímsky generál a štátnik Gaius Iulius Caesar.

## Referencie

## Iné projekty

## Zdroj

Kategória:MKCH-10
Kategória:Otorinolaryngológia
Kategória:Choroby ucha
Kategória:Eponymické termíny v medicíne
Zoznam slovenských článkov/1

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 10
100 najlepších slovenských albumov

Kategória:Zoznamy slovenských článkov
Brdisko

**Brdisko** () je horské sedlo v pohorí Nízke Tatry. Nachádza sa na severozápadnom okraji pohoria, nad osadou Biely Potok, južne od Ružomberka.

## Polohopis
Leží v západnej časti pohoria, v geomorfologickom podcelku Ďumbierske Tatry a jeho časti Salatíny. Nachádza sa v hrebeni, ktorý vedie od Červenej Magury () severným smerom a kopíruje Revúcku dolinu až po južný okraj mesta Ružomberok. Oddeľuje severne situované Borovnisko () a vrch Kutiny () na juhu. Prepája Ludrovskú dolinu na východe a západne situovanú Revúcku dolinu, ktorými voda odteká Ludrovčankou a Revúcou do rieky Váh. Oblasť patrí do ochranného pásma Národného parku Nízke Tatry a sedlom prechádza značený turistický chodník.

Sedlo leží v Žilinskom kraji, v okrese Ružomberok a zasahuje na katastrálne územie mesta Ružomberok a obce Ludrová.

## Prístup
* po  zelenej turistickej značke:
** od západu z Bieleho Potoka
** od juhu z Podsuchej cez Vyšný Brankov () a Ostré ()

## Referencie

## Pozri aj
* Ďumbierske Tatry
* Salatíny
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Desiata

**Desiata** môže byť:
* radová číslovka odvodená od čísla 10
* jedlo medzi raňajkami a obedom, desiata (jedlo)
* urbanonymum vo viacerých slovenských alebo zahraničných mestách, napr. Desiata ulica
Teleráno

***Teleráno*** je slovenská televízna relácia, ktorú vysiela TV Markíza od septembra 1996. Ide o divácky dlhodobo najsledovanejšiu rannú šou na Slovensku.

Moderovanie striedajú tri moderátorské dvojice Kveta Horváthová s Tomášom Juríčekom, Lucia Hlaváčková s Matúšom Krnčokom a od 18. júna 2024 doplnila zostavu dvojica Simona Ondrušková a Marek Polomský. Tí nahradili najdlhšie vysielajúcu moderátorskú dvojicu rannej šou Lenku Šóošovú a Romana Juraška, po takmer 20 rokoch v Teleráne.

## Moderátori

## Moderátorské dvojice

## Kauza
20. januára 2016 počas živého vysielania Telerána šéfkuchár Ľubomír Herko počas rozhovoru s kostýmovou výtvarníčkou na stole upravoval kreditnou kartou biely prášok, pričom vedľa neho mal položenú zrolovanú 500-eurovú bankovku. Podľa oficiálnych vyjadrení sa v kuchyni Telerána nenachádzala omamná látka a šlo o nepodarený vtip. V televízii dostal kuchár takmer na rok stopku. Polícia riešila trestné stíhanie vo veci trestného činu šírenia toxikománie. Do *Telerána* sa vrátil 10. januára 2017. Relácia získala dovtedy nevídanú pozornosť, ako na sociálnych sieťach, tak aj v médiách na Slovensku aj v zahraničí.

## Referencie

## Externé odkazy
* 
* 

Kategória:Televízne relácie TV Markíza
Topaz

**Topaz** môže byť:

* ľahký jadrový reaktor, pozri TOPAZ (jadrový reaktor)
* román Leona Urisa z roku 1967, pozri Topaz (román)
* film režiséra Alfreda Hitchcocka, pozri Topaz (film z roku 1969)
* odroda jabĺk, pozri Topaz (jablko)

## Pozri aj
* topás
TOPAZ (jadrový reaktor)

thumb|Zmenšený model reaktora TOPAZ-II
thumb|Schéma termoemisného konvertora jadrového reaktoru TOPAZ

**TOPAZ** je ľahký jadrový reaktor pre dlhodobú prevádzku vo vesmíre. Bol vyvinutý v Sovietskom zväze. Reaktor je chladený tekutým kovom, využíva vysokoteplotný moderátor obsahujúci vodík a vysoko obohatené palivo.  Elektrinu vyrába pomocou termoemisného konvertora. 

## Nomenklatúra
Z počiatku nebolo v USA jasné, že TOPAZ a trochu podobné reaktory JENISEJ sú odlišné systémy. Keď sa existencia dvoch ruských termoemisných reaktorov stala všeobecne známou, americký personál začal označovať TOPAZ ako TOPAZ-I a JENISEJ ako TOPAZ-II. (Nezamieňať s rádioizotopovým termoelektrickým generátorom, s prirodzeným rozpadom izotopov.)

## TOPAZ-I
O prvých termoemisných konvertorových reaktoroch diskutovali vedci vo vedeckom Národnom laboratóriu Los Alamos (LASL) už v roku 1957. Po návšteve sovietskych vedcov v LASL v roku 1958, vykonali v roku 1961 testy, pričom vyvinuli jednočlánkový reaktor. Kurčatovov inštitút atómovej energie a Centrálny úrad pre strojárstvo vykonali prácu na vývoji viacčlánkového TOPAZu (tiež známeho ako TOPAZ-I), čo je ruská skratka pre „Termoemisný experiment s konverziou v aktívnej zóne“. Reaktor bol prvýkrát laboratórne testovaný v roku 1971, kedy bola potvrdená jeho existencia.

Prvý TOPAZ pracoval 1300 hodín (~54 dní) a potom bol odstavený na podrobné preskúmanie. S hmotnosťou paliva 12 kg (26 lb), bol schopný dodávať výkon 5 kW po dobu 3 až 5 rokov. Hmotnosť reaktora bola ~ 320 kg (710 lb), čo však predstavuje len 16W/kg.
Obohatenie uránového paliva bolo na 90%.

## TOPAZ II
Topaz II mal výkon 5,5kWe, priemer aktívnej zóny bol 0,260 m a výška bola  0,375m. Náplň tvorilo 27kg UO2 obohateného na 96%. Celková výška reaktora bola 920mm a priemer 408mm, pri celkovej hmotnosti 1061kg. Celková dĺžka systému bola 3,9m a vyžarovací povrch radiačného chladenia 7,2 m2, s tepelným spádom od 843/743 K až po 873/773 K..

## Pozri aj
* Reaktor MegaPower
* Jadrový reaktor
* Rádioizotopový termoelektrický generátor

## Referencie

## Zdroj

Kategória:Jadrová energia
Kategória:Jadrové reaktory
Kategória:Prieskum vesmíru
Kategória:Kozmická technika
Kategória:Kolonizácia vesmíru
Directory of Open Access Journals

náhľad|Logo DOAJ
**Directory of Open Access Journals** skr. **DOAJ** je webová stránka, na ktorej sa nachádza komunitou zostavený zoznam vedeckých časopisov s otvoreným prístupom, ktorý spravuje spoločnosť Infrastructure Services for Open Access (IS4OA). Bola spustená v roku 2003. V súčasnosti indexuje obsah okolo 20 000 vedeckých časopisov s otvoreným prístupom. DOAJ spravuje viac ako sto vybraných dobrovoľníkov z komunity knihovníkov a iných akademických disciplín, ktorí pomáhajú pri spravovaní zoznamov a indexov časopisov s otvoreným prístupom. DOAJ poskytuje svoje služby bezplatne.

Poslaním DOAJ je „*zvyšovať viditeľnosť, dostupnosť, reputáciu, využívanie a vplyv kvalitných, recenzovaných, otvorených vedeckých časopisov na celom svete, bez ohľadu na disciplínu, geografiu alebo jazyk*.“

## Dejiny
Open Society Foundations financovala po Budapeštianskej iniciatíve pre otvorený prístup rôzne projekty súvisiace s otvoreným prístupom. Vznik katalógu bol jedným z týchto projektov. Myšlienka DOAJ vznikla na základe diskusií na prvej Nordic Conference on Scholarly Communication v roku 2002. Organizáciou, ktorá zriadila a spravovala DOAJ, sa stala Lundská univerzita, ktorá v tom pokračovala až do januára 2013, keď ju prevzala spoločnosť Infrastructure Services for Open Access (IS4OA).

Spoločnosť Infrastructure Services for Open Access (IS4OA) C.I.C. založili v roku 2012 v Spojenom kráľovstve ako komunitnú záujmovú spoločnosť zástancovia otvoreného prístupu Caroline Sutton a Alma Swan. Spoločnosť okrem prevádzkovania databázy DOAJ do roku 2017 spravovala aj Open Citations Corpus. 

V roku 2015 DOAJ spustil proces opätovného prihlasovania na základe aktualizovaných a rozšírených kritérií. Na konci tohto procesu (december 2017) bolo z databázy vyradených takmer 5 000 časopisov z celkového počtu 11 600 indexovaných v máji 2016. Väčšinou z dôvodu nepodania opätovnej žiadosti.

Od októbra 2022 začala spolupráca DOAJ a OpenAIRE.

## Referencie

## Iné projekty

## Externé odkazy
* doaj.org – oficiálna stránka

Kategória:Otvorený prístup
Kategória:Open access časopisy
Kategória:Webové stránky
Eva Orvošová

**Eva Loweová-Orvošová** (* 18. január 1971, Liptovský Mikuláš) je bývalá česko-slovenská a slovenská cyklistka. Pretekala v horskej i v cestnej cyklistike a Slovensko reprezentovala na Letných olympijských hrách v roku 1996.

Od roku 1994 študovala v USA, kde aj trénovala. Po olympijských hrách 1996 v Atlante ukončila športovú kariéru. V USA ostala žiť, vydala sa a má 3 synov.

## Úspechy
*1989 – 6. miesto na majstrovstvách sveta v cestnej cyklistike
*1990 – víťazstvo na ženskej La Vuelta Femenina a España
*1991 – 2. miesto na majstrovstvách sveta v horskej cyklistike
*1996 – 9. miesto na Olympijských hrách v horskej cyklistike

## Referencie

Kategória:Slovenské cyklistky
Kategória:Cyklisti na Letných olympijských hrách 1996
Kategória:Osobnosti z Liptovského Mikuláša
Eastbourne Pier

**Eastbourne Pier** je prímorské rekreačné mólo v Eastbourne na južnom pobreží Anglicka. Mólo je 1000 stôp (300 m) dlhé a 52 stôp (15 m) široké.

## História
Prvé základy o Eastbourne Pier boli začaté na morskom dne 18. apríla 1866. Oficiálne otvorenie sa konalo 13. júna 1870 lordom Edwardom Cavendishom. Eastbourne Pier je dlhé 1000 stôp (303 m) a bolo postavené čisto ako promenáda, so šiestimi malými obchodíkmi pozdĺž svojej dĺžky a párom mýtnych búdok pri vchode. Po značných škodách bol v roku 1877 koniec móla značne prestavaný. Bol vybudovaný klenutý pavilón pre 400 miest, ktorý bol postavený za cenu 250 libier v roku 1888. V rokoch 1899 až 1901 ho nahradilo divadlo s 1000 miestami. V rovnakom čase boli postavené dva salóny uprostred móla.

Počas druhej svetovej vojny bola drevená paluba odstránená a v divadle boli nainštalované guľometné plošiny. V roku 1951, v čase mieru, bola prevádzka opäť funkčná. Divadlo bolo zničené požiarom v januári 1970, na jeho mieste bol postavený nový nočný klub Atlantis s barom. V roku 2003 bola pre verejnosť otvorená Camera Obscura, ktorá sa nachádza v kupole nad nočným klubom „Atlantis“. Obnova tohto viktoriánskeho projektora poskytla Eastbourne Pier jedinečnú atrakciu pre návštevníkov.

Toto pôvabné mólo, ktoré si napriek modernizácii zachovalo veľkú časť svojej podoby, utrpelo vážne škody 30. júla 2014, keď vypukol požiar. Požiar vypukol v kupolovom pavilóne na konci brehu, rýchlo sa prehnal cez štruktúru a poškodil niekoľko kioskov za nimi.

## Využitie v kinematografii
Stavba sa objavila v niekoľkých filmoch, medzi ktoré patria napr.:

* *Lady Chatterly's Lover* (1981)
* *Vyrobené v Dagenhame* (2010)

## Galéria

Súbor:Eastbournepier.jpg
Súbor:The Pier at Eastbourne - geograph.org.uk - 500893.jpg
Súbor:Eastbourne Pier on Fire (14600521357).jpg|Požiar v roku 2014.
Súbor:The amusement arcade at eastbourne pier is but a shell (14814811863).jpg


## Referencie

## Iné projekty

## Externé odkazy
* Oficiálny web

Kategória:Architektúra z 1870
Kategória:Móla v Sussexe
Kategória:Požiare v Spojenom kráľovstve
Kategória:Pamiatkovo chránené budovy stupňa II* v Anglicku
Conor Geekie

**Conor Geekie** (* 5. máj 2004, Strathclair, Manitoba, Kanada) je kanadský hokejista, hráč tímu NHL Tampa Bay Lightning. V roku 2022 bol draftovaný v prvom kole tímom Arizona Coyotes. Jeho bratom je hráč NHL Morgan Geekie.

## Hokejová kariéra

### WHL
V roku 2019 bol draftovaný do juniorskej ligy WHL z druhého miesta tímom Winnipeg Ice. V lige pôsobil do roku 2024 a vypracoval sa na veľmi produktívneho hráča. Dokopy odohral v súťaži 215 zápasov, v ktorých nazbieral 269 bodov za 111 gólov a 158 asistencií. Výborné výkony mu vyniesli nomináciu do All-star tímu ligy. Na drafte 2022 sa dočkal výberu v prvom kole z 11. miesta. Vybral si ho klub Arizona Coyotes (dnes Utah HC).

### NHL
Počas draftu NHL 2024 bol vymenený do tímu Tampa Bay Lightning. Stal sa súčasťou veľkej výmeny, spoločne s Geekiem získala Tampa aj obrancu J. J. Mosera a výbery v druhom a siedmom kole na drafte. Utah HC naopak získal hviezdneho obrancu Michaila Sergačeva.

Geekie sa okamžite po výmene zaradil medzi najväčšie mladé nádeje Lightning a v sezóne 2024/25 by sa mal pripojiť k tímu.

### Reprezentácia
Geekie reprezentoval Kanadu na MS hráčov do 20 rokov v roku 2024. Bol suverénne najtrestanejším hráčom tímu, v piatich zápasoch mu bolo udelených 27 trestných minút. Okrem tvrdosti prispel aj dvoma gólmi a asistenciou, ale Kanada vypadla už vo štvrťfinále.

## Osobný život
Je mladším bratom hokejistu NHL Morgana Geekieho, ktorý v súčasnosti nastupuje za Boston Bruins.

## Referencie

## Iné projekty

Kategória:Osobnosti z Manitoby
Kategória:Kanadskí hokejisti
Kategória:Kanadskí hokejoví strední útočníci
Kategória:Hráči Tampa Bay Lightning
Kategória:Hokejisti draftovaní klubom Phoenix Coyotes
Jama (sedlo)

**Jama** () je horské sedlo v Nízkych Tatrách. Nachádza sa na západnom okraji pohoria, nad osadou Podsuchá, južne od Ružomberka.

## Polohopis
Leží v západnej časti pohoria, v geomorfologickom podcelku Ďumbierske Tatry a jeho časti Salatíny. Je súčasťou hrebeňa, ktorý vedie severným smerom z Červenej Magury () na Ostré (). Oddeľuje severne situovaný masív Brankova () a južne ležiaceho Vyšného Brankova () a prepája západne situovanú Revúcku a východne ležiacu Ludrovskú dolinu. Nimi odteká prebytočná voda, ktorú odvádza potok Ludrovčanka a Revúca do rieky Váh. Oblasť patrí do Národného parku Nízke Tatry a sedlom prechádza značená turistická trasa. Stojí tu Brankovský salaš.

Sedlo leží v Žilinskom kraji, v okrese Ružomberok a na katastrálnom území mesta Ružomberok.

## Prístup
* po  zelenej turistickej značke:
** od severu z Bieleho Potoka cez Ostré () a Brankov ()
** od juhozápadu z Podsuchej cez Vyšný Brankov ()

## Referencie

## Pozri aj
* Ďumbierske Tatry
* Salatíny
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Thalelaios

**Thalelaios** () môže byť:

* svätec, pustovník žijúci v 4. a 5. storočí, pozri Thalelaios (svätec)
* byzantský právnik žijúci v 6. storočí, pozri Thalelaios (právnik)

Kategória:Rozlišovacie stránky – Osobnosti
Damián

**Damián** (tiež **Damian** alebo **Damien**) je mužské krstné meno gréckeho pôvodu. Pochádza z gréckeho mena *Damianos*, ktoré znamená *krotiteľ* či *pokoriteľ*. Sviatok oslavuje 27. septembra, spoločne s menom Cyprián.

Najznámejším nositeľom je pravdepodobne svätý Damián, ktorý bol spolu so svojim bratom Kozmom kresťanským mučeníkom popraveným za vlády cisára Diokleciána.

## Významné osobnosti
* Damián Bariš – slovenský futbalista
* Damian Bryl – poľský rímskokatolícky biskup
* Damiano Caruso – taliansky cyklista
* Damiano Cunego – taliansky cyklista
* Damian Hardung – nemecký herec
* Damian Kallabis – nemecký atlét
* Damian Lewis – britský herec a producent
* Damian Lillard – americký basketbalista
* Damian Marley – jamajský reggae umelec
* Damiano Marzotto Caotorta – taliansky rímskokatolícky kňaz
* Damian McGinty – írsky spevák a herec
* Damián Nemec – český rímskokatolícky kňaz
* Damian Sickingen – rakúsky generál
* Damián Szifrón – argentínsky filmový režisér a scenárista
* Damian Šimůnek – český rímskokatolícky kňaz a národný buditeľ
* Damian Warner – kanadský atlét
* Damian Zbozień – poľský futbalista
* Damian Zimoń – poľský arcibiskup
* Damian Żurek – poľský rýchlokorčuliar

## Referencie

Kategória:Mužské mená
Kategória:Mužské mená gréckeho pôvodu
Lady Loves to Dance (He Was a Friend of Mine)

„**Lady Loves to Dance (He Was a Friend of Mine)**“ alebo „**The Lady Loves to Dance**“ je demonahrávka írskeho rockového hudobníka a speváka Phila Lynotta a anglického R&B pesničkára Juniora Giscomba z roku 1983. Bola masterovaná v Good Earth Studios londýnskej štvrti Soho a takmer vydaná hudobným vydavateľstvom Phonogram.

V roku 2009 sa nahrávka stala súčasťou neoficiálnej limitovanej CD-R kompilácie Phila Lynotta s názvom *The Final Sessions* od japonského bootleg vydavateľstva Lost and Found.

## Obsadenie
* Phil Lynott – spev, basgitara, gitara, klávesy 
* Junior Giscombe – spev 

## Referencie

## Externé odkazy
* „The Lady Loves to Dance“ na YouTube

Kategória:Piesne z 1983
Kategória:Phil Lynott